ལས་འགུལ་གོ་སྒྲིག་པ་བོད་ཀྱི་གཞོན་ནུ་ལྷན་ཚོགས་དང་།བོད་ཀྱི་བུད་མེད་ལྷན་ཚོགས།བོད་ཀྱི་དགུ་བཅུ་གསུམ་ལས་འགུལ་ཚོགས་པ།བོད་རང་བཙན་སློབ་ཕྲུག་ཚོགས་པ།བོད་རྒྱལ་ཡོང་མང་གཙོ་ཚོགས་པ་བཅས་མཉམ་འབྲེལ་གྱིས་གསར་འགོད་གསལ་བསྒྲགས་ཤིག་སྤེལ་བའི་ནང་རྒྱ་ནག་གིས་བོད་ལ་ཐོག་མར་བཙན་འཛུལ་སྐོར་འཁོད་ཡོད་པ་དང་།རྒྱ་ནག་གུང་ཁྲན་གཞུང་གིས་གསེར་རྟ་སྒར་གཏོར་བཤིག་སྐོར་འཁོད་དོན།རྒྱ་ནག་གཞུང་གིས་ཕྱི་ལོ་༢༠༠༡ལོ་ནས་བཟུང་དགོན་པ་དེར་བཅོས་སྒྲིག་བྱེད་པའི་མིང་ཐོག་ནས་གྲྭ་བཙུན་ཕྱིར་ཕུད་དང།གྲྭ་ཤག་གཏོར་གཤིགས།ཆོས་ཕྱོགས་ཀྱི་བྱེད་སྒོ་བཀག་བསྡོམས་བྱེད་པའི་ལས་འགུལ་དེ་ཚ་ཚ་འུར་འུར་གྱི་སྒོ་ནས་འགོ་འཛུགས་བྱས་པ་དང།གནས་ཚུལ་དེ་འདྲའི་འོག་གྲྭ་བཙུན་འགའ་ཤས་ཀྱིས་རང་ཤི་རྒྱག་པ་དང།སེམས་སྡུག་གིས་མནར་ནས་འདས་གྲོངས་སོང་བ།འགའ་ཤས་སེམས་པ་ཐང་ཐང་མེད་པར་གྱུར་བ།ཐ་ན་དགོན་པ་དེའི་མཁན་པོ་འཇིགས་མེད་ཕུན་ཚོགས་མཆོག་ཀྱང་སྙུང་གཞིས་རྐྱེན་པས་འདས་གྲོངས་སུ་གྱུར་བ་སོགས་ཡིད་སྐྱོ་བའི་གནས་ཚུལ་ཞིག་བྱུང་ཡོད་ཅེས་འཁོད་འདུག